El Bolsonas

El Bolsonas () – miestas Argentinoje, Anduose, pačiuose Rio Negro provincijos pietvakariuose, Piltrikitrono kalno papėdėje, Čilės pasienyje. Išsidėstęs prie Bariločės–Eskelio kelio.

Maisto (mėsos, sūrių, alaus, šokolado) pramonė. Svarbus turistinis centras. Sportinė žūklė, žygiai į kalnus, laipiojimas uolomis, plaukiojimas kalnų upėmis, slidinėjimas. El Bolsonas svarbiausias turistinis punktas vykstantiems į gretimoje Čubuto provincijoje esantį Los Alerseso nacionalinį parką.

 Istorija 

El Bolsono apylinkėse žmonės greičiausiai gyveno jau prieš 14 tūkst. metų. Seniausi radiniai datuojami 11,5 tūkst. m. Čia apsigyveno mapučių, tehuelčų gentys. Ispanams pradėjus kolonizuoti Pietų Ameriką į regioną traukė kolonizatorių ekspedicijos. El Bolsono apylinkės įsisavintos XIX a. vykdant prezidento Chulijaus Rokos inicijuotą „Dykumos užkariavimą“. El Bolsonas įkurtas 1926 m.

2025 m. vasario pradžioje El Bolsono apylinkių miškus siaubė gaisrai.Miškų gaisrai siaubia Argentinos Patagoniją, šimtams žmonių teko evakuotis, delfi.lt

 Šaltiniai 

 Nuorodos 
 www.elbolson.com
 www.bolsonweb.com 
 Oficiali svetainė 


Kategorija:Rio Negro provincijos miestai
Kategorija:Argentinos kurortai